CELEX: 62016TN0141
Language: hr
Date: 2016-04-04 00:00:00
Title: Predmet T-141/16: Tužba podnesena 4. travnja 2016. – Europska komisija protiv IEM-a

30.5.2016   
            
            
               HR
            
            
               Službeni list Europske unije
            
            
               C 191/39
            
         Tužba podnesena 4. travnja 2016. – Europska komisija protiv IEM-a
   (Predmet T-141/16)
   (2016/C 191/51)
   Jezik postupka: grčki
   
      Stranke
   
   
      Tužitelj: Europska komisija (zastupnik: S. Lejeune, zastupnik)
   
      Tuženik: IEM – Erga – Erevnes – Meletes Perivallontos kai Chorotaxias AE (Atena, Grčka)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               naloži tuženiku da plati iznos od 105 416,47 eura uvećan za zatezne kamate po stopi koju je Europska središnja banka primjenjivala na glavne operacije refinanciranja na dan 1. srpnja 2010. (2,0 %) uvećano za jedan postotni poen (1,0 %), odnosno po ukupnoj stopi od tri posto (3 %), koje teku počevši od 6. srpnja 2010. do dana isplate ukupnog iznosa, umanjen za iznos od 30 208 eura (podmiren prijebojem 4. rujna 2010) te
            
         
               —
            
            
               naloži tuženiku snošenje troškova ovog postupka.
            
         
      Tužbeni razlozi i glavni argumenti
   
   Predmetnom tužbom, podnesenom Općem sudu na temelju članka 272. UFEU-a, zahtjeva se donošenje odluke kojom se tuženiku nalaže da Europskoj komisiji plati iznos od 75 208,47 eura, uvećan za kamate, u vezi s ugovorom FAIR-CT98-9544 za projekt pod nazivom „Pronalaženje nove metode čišćenja i guljenja voća”.
   Europska komisija se poziva na tuženikovu povredu ugovornih obveza kao na glavni pravni temelj, ističući napose da iznos koji je plaćen tuženiku na temelju navedenog ugovora nije uporabljen za izvršenje bilo koje radnje u vezi s ugovorom te da tuženik nije dostavio niti jedan dokaz u tom smislu. Podredno, Europska komisija ističe da je došlo do neosnovanog obogaćenja tuženika u smislu članaka 904. i 908. Građanskog zakonika.